માત્ર ઉપગ્રહો લોન્ચ કરવાથી સ્પેસમાં મહસત્તા બની શકાતું નથી. ચીનની ઇચ્છા મહાસત્તા બનવાની છે. ભલે કેટલાક મુદ્દે એ ભારતથી પણ પાછળ હોય. એટલે ચીને ૨૦૧૧માં પોતાનું અંગત સ્પેસ સ્ટેશન ટિઆનગોંગ-૧ લોન્ચ કરી દીધું. ૮૫૦૬ કિલોગ્રામનું એ સ્પેસ સ્ટેશન ઉપગ્રહની માફક ફરતું થયું અને નિયમિત રીતે ચીને અવકાશયાત્રીઓ તેમાં આવ-જા કરતા હતા. એટલા પૂરતી ચીને અમેરિકાની બરોબરી કરી લીધી હતી. ચીને માત્ર પ્રયોગ કરવા માટે જ આ મથક આકાશમાં ચડાવ્યું હતું. ૨૦૧૩માં છેલ્લા અવકાશયાત્રીઓ પરત આવ્યા પછી એ ખાલી હતું અને નિયત કક્ષામાં ઘૂમી રહ્યું હતુ.